Pabarės tvenkinys
54°17′18″ š. pl. 25°2′5″ r. ilg.﻿ / ﻿54.28833°š. pl. 25.03472°r. ilg.﻿ / 54.28833; 25.03472 Pabarės tvenkinys – tvenkinys Lietuvoje, Šalčininkų rajone, 12,5 km į šiaurę nuo Eišiškių, Pabarės gyvenvietės šiaurrytiniame pakraštyje. Sudarytas užtvenkus Maltupio upę (Šalčios intakas) 7,2 km nuo jos žiočių. Tvenkinio ilgis iš pietų į šiaurę – 0,26 km, plotis – iki 0,09 km. Altitudė 145,1 m. Krantai daugiausia apaugę medžiais ir krūmais, pietinės tvenkinio dalies krantai aukštoki. Pietinis tvenkinio galas užpelkėjęs. Iš rytų prieina Nevainionių miškas. Į pietus įsikūręs Kubonių kaimas. Žemiau užtvankos nutiestas kelias  3906  Vėžionys–Dainava–Pabarė–Butrimonys .